### | | | | --- | --- | | | | | --- | | **Byråd** 23. februar 2016 Sagsnr. 710-2011-75858 Dok.nr. 710-2016-95624 Sagsbehandler DPAMAN | | 24.                 Godkendelse af byggeregnskab for 25 familieboliger på [adresse] - Åbent

###

|  |  |
| --- | --- |
| Tidl. politisk behandling | BY, 21.12.10, pkt. 214, BY, 29.05.12, pkt. 84 |
| Forventet sagsgang | ØK, BY |
| Lovgrundlag | Bekendtgørelse om støtte til almene boliger |

###

**SAGENS INDHOLD**

Byrådet skal i denne sag tage stilling til byggeregnskab og
skema C for 25 almene familieboliger på [adresse].

Byrådet godkendte 21. december 2010 skema A vedrørende
opførelsen af 25 boliger på [adresse] i Hinnerup.

29. maj 2012 godkendte Byrådet licitationsresultatet og
skema Ziggy Andersen betød, at maksimumbeløbet ikke kunne overholdes.
Baggrunden for dette var primært, at de budgetterede håndværkerudgifter ikke
kunne overholdes. En væsentlig årsag hertil ligger i byggegrundens fysiske form
og terrænforhold.

Al2Bolig ønskede derfor at gennemføre projektet efter
reglerne om totaløkonomiske merinvesteringer. Reglerne indebærer, at
maksimumbeløbet kan overskrides såfremt byggeriet som minimum opfylder kravene
til lavenergibygninger klasse 2015, og det samtidig kan godtgøres, at
merinvesteringen er økonomisk rentabel. Der ydes ikke grundkapitalindskud til
merinvesteringen, men kommunen skal til gengæld give 100 % kommunegaranti på
merinvesteringen.

**VURDERING**

Efter godkendelse af skema B har totalentreprenøren
færdigprojekteret byggeriet på baggrund af det oplæg, som var udbudt i
konkurrence. Totalentreprenøren har primært haft fokus på at optimere byggeriet
i forhold til den samlede økonomiske ramme ved eksempelvis at anvende
standardmaterialer. Dette har medført, at bygningsarealet blev 107 m² større
end forudsat ved Byrådets godkendelse af skema Emily Olesen

Forøgelsen af byggearealet medfører, at maksimumbeløbet for
byggeriet forhøjes, således at anskaffelsessummen nu kan holdes under
maksimumbeløbet for anskaffelsessummen uden totaløkonomiske merinvesteringer.
Det betyder, at projektet ikke, som forudsat i forbindelse med godkendelsen af
skema B, er gennemført efter reglerne om totaløkonomiske merinvesteringer.

Hovedtallene for skema B og C er følgende:

Mindreforbrug / indtægter er
angivet med minus

|  |  |  |  |
| --- | --- | --- | --- |
| **Hovedposter boliger** | **Skema B 1.000 kr.** | **Skema C 1.000 kr.** | **Afvigelser 1.000 kr.** |
| Entrepriseudgifter | 30.374 | 31.696 | 1.322 |
| Grundudgifter | 10.339 | 10.519 | 180 |
| Omkostninger | 3.337 | 2.650 | -687 |
| Gebyrer | 735 | 753 | 18 |
| Lejeindtægt før skæringsdato |  | -67 | -67 |
| **Anskaffelsessum i alt** | **44.785** | **45.551** | **766** |

Den samlede anskaffelsessum med merinvesteringen for de 25
boliger er 45,551 mio. kr. Byggeregnskabet viser en merudgift i forhold til
skema B på 766.000 kr. inkl. moms.

Den endelige entreprisesum blev 1,322 mio. kr. højere end
forudsat i skema B, hvilket primært skyldes indeksering af entreprisesummen
udover fastprisperioden. Indekseringen er en følge af, at byggesagen grundet
forhandlinger med entreprenører og arbejdet med de totaløkonomiske beregninger
blev væsentligt forsinket.

Grundudgifterne er højere end forventet ved skema B på
grund af flere udgifter til tilslutningsafgifter. Afvigelsen skyldes primært ændrede
priser som følge af forsinkelse af byggesagen.

Omkostningerne er derimod lavere end forventet. Det skyldes
det lave renteniveau, som har medført færre renteudgifter til byggekreditten.
Samtidig har der været færre udgifter til teknisk rådgivning som følge af, at
projektet ikke er gennemført efter reglerne om totaløkonomiske
merinvesteringer.

**ØKONOMI**

De ændrede forudsætninger i forhold til skema B medfører
enkelte økonomiske ændringer. Grundkapitalindskuddet øges med 107.000 kr.
Herudover skal kommunen ikke længere skal stille en 100 % kommunegaranti i
forhold til den del af projektet der vedrører merinvesteringen. Det svarer til,
at kommunens samlede garantiforpligtigelse bliver ca. 300.000 kr. mindre end
forudsat i skema Emily Olesen

Job og Økonomi foreslår, at det
ekstra grundkapitalindskud på 107.000 kr. finansieres af det uforbrugte
rådighedsbeløb til grundkapitalindskud fra 2015, idet rådighedsbeløbet på
107.000 kr. i 2015 overføres til 2016.

Boligerne finansieres på følgende
måde:

· 2 % i beboerindskud, som udgør 911.000 kr.

· 7 % i grundkapitalindskud, som udgør 3.189.000 kr.

· 91 % realkreditlån, som udgør 41.451.000 kr.

[adresse] påtager
sig en garanti for den del af realkreditlånet, som har sikkerhed udover 65 % af
ejendommens markedsværdi. Garantiforpligtelsen udgør 25,931 mio. kr.

Den endelige husleje ved skema C bliver
834 kr./m², hvilket er 29 kr. mindre end ved skema Emily Olesen

|  |  |  |
| --- | --- | --- |
| Boliger | Husleje pr. m² om året | Husleje om måneden |
| 3-værelses bolig, 93 m² | 834 kr. | 6.464 kr. |
| 4-værelses bolig, 115 m² | 834 kr. | 7.993 kr. |

Driftsbudget for boligerne
fremgår af skema C, som er vedlagt som bilag.

**INDSTILLING**

Direktøren for Job og Økonomi
indstiller til Byrådet:

1. At
skema C for de 25 boliger på [adresse] godkendes.

2. At
den endelige husleje godkendes.

3. At
der gives en tillægsbevilling på 107.000 kr. til grundkapitalindskud i 2016.
Tillægsbevillingen finansieres af det afsatte rådighedsbeløb i 2016, idet et
rådighedsbeløb på 107.000 kr. i 2015 overføres til 2016.

**BESLUTNING**

***Økonomiudvalget, 16. februar 2016:***

Fraværende:Zacharias Jespersen, Odeline Sørensen, Magnus Mortensen
Pernille Nielsen

Indstilles godkendt.

**Bilag**

|  |  |
| --- | --- |
| Lilleå Bakker - skema C | 710-2015-273387 |